แฟนกินยาคุมminoz28แถวแรกตรงตามลูกศรแต่แถวที่สองกินย้อนศรจะเปนอะไรไหมคับ
สวัสดีค่ะ ยาคุมกำเนิดยี่ห้อ minoz เป็นยาคุมที่มี 28 เม็ด โดย 24 เม็ดแรก (สีเหลือง) เป็นเม็ดยาที่มีฮอร์โมน ซึ่งมีปริมาณฮอร์โมนเท่ากันในทุกเม็ด คือประกอบด้วยฮอร์โมน ethinylestradiol 0.015 มิลลิกรัม และ gestodene 0.060 มิลลิกรัม ส่วนยา 4 เม็ดสุดท้าย (สีเขียว) เป็นเม็ดยาที่ไม่มีฮอร์โมนดังนั้น การทานยาใน 24 เม็ดแรก สามารถเลือกทานเม็ดใดก่อนก็ได้ ไม่มีความแตกต่างกัน ดังนั้น การทานยาย้อนศรในแถวที่ 2 ซึ่งยังเป็นเม็ดยาที่มีฮอร์โมนอยู่ จึงสามารถทำได้ ไม่ได้ส่งผลต่อประสิทธิภาพในการคุมกำเนิดแต่อย่างใดค่ะ